
2024 m. liepos 18 d.
Šiauliai


Įgalioti Šiaulių miesto savivaldybės administraciją rengti ir teikti projekto „Sveikatos centrų veiklos modelio diegimas Šiaulių miesto savivaldybėje“ (toliau – Projektas) įgyvendinimo planą finansavimui gauti, pasirašyti partnerystės sutartį su partneriais, pritarti, kad gavus finansavimą būtų įgyvendintas Projektas ir esant poreikiu skirti Projektui įgyvendinti nenumatytų ar netinkamų finansuoti, tačiau Projektui įgyvendinti būtinų išlaidų sumą.


Tarybos sprendimo projektas parengtas vadovaujantis: 
.	Lietuvos Respublikos vietos savivaldos įstatymu;
.	Šiaulių miesto savivaldybės tarybos 2023 m. liepos 13 d. sprendimu Nr. T-317 „Dėl sveikatos centro (-ų) Šiaulių miesto savivaldybėje steigimo funkcinio bendradarbiavimo būdu inicijavimo“;
.	Šiaulių miesto savivaldybės tarybos 2023 m. rugsėjo 7 d. sprendimu Nr. T-361 „Dėl pavedimo dalyvauti sveikatos centro (-ų) veikloje funkcinio bendradarbiavimo būdu Šiaulių miesto savivaldybėje“;
.	Lietuvos Respublikos sveikatos apsaugos ministro 2024 m. gegužės 28 d. įsakymu Nr. V-594 patvirtintu 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ pakeitimu (toliau – Aprašas).


Parengtu Savivaldybės tarybos sprendimo projektu pritariama, kad būtų įgyvendinamas „Sveikatos centrų veiklos modelio diegimas Šiaulių miesto savivaldybėje“. Projektą planuojama finansuoti Europos Sąjungos fondų investicijų programos (toliau – ES) lėšomis. 


Teigiamos – Šiaulių miesto savivaldybės tarybai pritarus sprendimui bus teikiamas Projekto įgyvendinimo planas Europos Sąjungos lėšoms gauti, bei įgyvendinamas projektas.
Neigiamos – Šiaulių miesto savivaldybės tarybai nepritarus Projekto įgyvendinimui nebus teikiamas Projekto įgyvendinimo planas, todėl nebus pritraukiamos ES lėšos, nebus užtikrintas  efektyvus sveikatos centrų veiklos organizavimas ir įgyvendinimas ir pan. 

Projekto įgyvendinimo metu planuojama pasirengti sveikatos centro veiklų koordinavimo procesus reglamentuojančius dokumentus, mokėti darbo užmokestį sveikatos centrų koordinatoriams, įdarbinti atvejo vadybininkus, vykdyti mokymus daugiadalykės specialistų komandos nariams, įsigyti prietaisus ir programėles skirtas pacientų sveikatos būklei ambulatoriškai ir nuotoliniu būdu stebėti ir vertinti. 
Projekto tikslinė grupė – specialistai, dalyvavę kvalifikacijos tobulinimo ar perkvalifikavimo veikloje, specialistai, kurie po dalyvavimo veiklose įgijo ar patobulino kvalifikaciją, asmenys, dalyvavę veiklose, skirtose lėtinei ligai savarankiškai valdyti bei asmenys, teigę, kad pagerėjo jų gyvenimo kokybė po dalyvavimo veiklose, skirtose savarankiškam lėtinės ligos valdymui.


.	Sveikatos centro paslaugų teikimą koordinuojančių asmens sveikatos priežiūros įstaigų, nurodytų sveikatos centro bendradarbiavimo sutartyse, funkcijų vykdymo užtikrinimas. 
.	Efektyvių paslaugų teikimo modelių (metodų), gerinančių sveikatos priežiūros paslaugų kokybę ir prieinamumą pacientams, sergantiems viena ar keliomis lėtinėmis neinfekcinėmis ligomis, kurios žymimos šiais TLK-10-AM kodais: E10 – 1 tipo cukrinis diabetas, E11 – 2 tipo cukrinis diabetas, E13 – kitas patikslintas cukrinis diabetas, E14 – nepatikslintas cukrinis diabetas, I11 – hipertenzinė širdies liga, I12 – hipertenzinė inkstų liga; I13 – hipertenzinė širdies ir inkstų liga, I15 – antrinė hipertenzija, I48 – prieširdžių virpėjimas ir plazdėjimas, I50 – širdies nepakankamumas, J44 – kita lėtinė obstrukcinė plaučių liga, J45 – astma, taikymas sveikatos centre.
.	Pacientų srautų valdymo ir (ar) paslaugų teikimo priemonių, kad konkrečiam pacientui būtų užtikrintas vientisas (taikant žaliojo koridoriaus principą) visų reikiamų sveikatos centro paslaugų sąrašo paslaugų suteikimas per kuo trumpesnius terminus, įgyvendinimas.

Projekto pareiškėjas: Šiaulių miesto savivaldybės administracija.

Projekto partneriai: VšĮ Šiaulių centro poliklinika, VšĮ Dainų pirminės sveikatos priežiūros centras, UAB „Lyros šeimos centras“, UAB „Rezus.lr“, VšĮ Respublikinė Šiaulių ligoninė.

Projekto įgyvendinimo terminas – iki 2027 m. gruodžio 31 d. 

Projekto biudžetas – 1 440 075,00 Eur,  Europos Sąjungos lėšos.


Priėmus sprendimą, Savivaldybės teisės aktai nekeičiami ir nenaikinami.


Gavus finansavimą bus tikslinamas strateginis veiklos planas ir suplanuojamos ES fondų lėšos 2025-2027 metams. 


Sprendimui įgyvendinti gali būti reikalingos Savivaldybės biudžeto lėšos nenumatytų ar netinkamų finansuoti, tačiau Projektui įgyvendinti būtinoms išlaidoms padengti.


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projekto parengė: Šiaulių miesto savivaldybės administracijos Projektų valdymo skyrius. Tiesioginis rengėjas – Asta Berginienė, tel. 8 41 383 425


Teisinio reguliavimo poveikio vertinimas neatliekamas.



Projektų valdymo skyriaus patarėja,
Pavaduojanti Projektų valdymo skyriaus vedėją                                                         Dainora Gilienė                                                                                


Sveikatos skyriaus vyr. specialistė,
Pavaduojanti Sveikatos skyriaus vedėją                                                                      Inesa Jocė                            

